Diari Oficial de la Generalitat Valenciana


Sumari del DOGV 4068, del 21-08-2001 (2001/6805)

RESOLUCIÓ de 9 d'abril de 2001, de la Direcció General de Treball i Seguretat Laboral, per la qual es disposa el registre i la publicació del conveni col·lectiu del grup d'empreses Suitehotel, SL, Hotel Ad Hoc Parque, SL, y Jorismos, SL (codi núm. 8000483).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/6805


Data del document
:   09-04-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa privada
    * indústria hotelera
    * conveni col·lectiu

RESOLUCIÓ de 9 d'abril de 2001, de la Direcció General de Treball i Seguretat Laboral, per la qual es disposa el registre i la publicació del conveni col·lectiu del grup d'empreses Suitehotel, SL, Hotel Ad Hoc Parque, SL, y Jorismos, SL (codi núm. 8000483). [2001/6805]
  
Vist el text del conveni col·lectiu del grup d'empreses Suitehotel, SL, Hotel Ad Hoc Parque, SL, y Jorismos, SL subscrit en data 27 de març de 2001 per la representació dels treballadors i de l'empresa, presentat davant d'aquesta Direcció General de Treball i Seguretat Laboral en data 30 de març de 2001, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4105/1982, de 29 de desembre, acorda
  
Primer
  
Ordenar que siga inscrit en el Registre de Convenis Col·lectius de Treball d'aquesta direcció general, amb notificació a la Comissió Negociadora, i que siga dipositat el text original del conveni.
  
Segon
  
Disposar que siga publicat en el Diari Oficial de la Generalitat Valenciana.
  
València, 9 d'abril de 2001.- El director general de Treball i Seguretat Laboral: Román Ceballos Sancho
  
Text del Conveni Col·lectiu de les Empreses Suitehotel, SL, Hotel Ad Hoc Parque, SL i Jorismos, SL
  
Article 1. Ámbit funcional
  
El present conveni serà d'aplicació a tot el personal que preste els seus serveis en les empreses Suitehotel, SL, Hotel Ad Hoc Parque, SL, i Jorismos, SL.
  
Article 2. Àmbit geogràfic
  
Les normes contingudes en el present conveni seran d'aplicació a tots els centres de treball que les empreses tenen en l'actualitat, o es puguen establir en el futur en la Comunitat Valenciana.
  
Article 3. Vigència
  
El present conveni entrarà en vigor amb efectes del dia 1 de gener de 2001, i es prorrogarà, llevat de denúncia expressa, tàcitament per anys naturals..
  
Article 4. Preeminència
  
Per a allò no pactat en el present conveni s'ajustarà al que determine, en cada moment, l'Estatut dels Treballadors i altra legislació laboral que aparega després d'aquest i que regule les relacions de treball.
  
Article 5. Mobilitat geogràfica
  
Si les empreses expandeixen els seus serveis fora de l'àmbit del seu centre de treball, en l'àrea de València ciutat i les seues immediacions, podran disposar del concurs d'aquells treballadors que considere necessari per a l'exercici de les seues comeses professionals, sense que això constituïsca cap perjudici per a la seua categoria i percepció salarial.
  
Article 6. Mobilitat funcional
  
Es manté la mobilitat funcional en les empreses. Quan aquesta comporte el canvi de categoria professional, es realitzarà sota les condicions següents:
  
Si la direcció de les empreses destina un treballador a llocs de treball de nivell superior, li pagarà els salaris corresponents a aquesta categoria.
  
Si per necessitat de l'activitat productiva les empreses necessiten destinar un treballador a tasques corresponents a nivells inferiors al seu, li haurà de mantenir la retribució i els altres drets derivats del nivell professional i comunicar-ho als delegats de personal.
  
Article 7. Retribucions
  
La remuneració dels treballadors afectats pel present conveni estarà fixada pels conceptes següents:
  
- Salari base: serà el que figura per a cada categoria professional en la taula annexa al conveni per a l'any 2001.
  
Per a l'any 2002 la revisió de les taules salarials annexes es duran a terme aplicant sobre aquestes la previsió oficial de la inflació per a aqueix any. En el supòsit que la inflació oficial registrada al terme de l'any 2002 siga superior a la prevista a l'inici del mateix any, es tindrà en compte l'excés resultant als efectes d'aplicar-lo sobre les retribucions del dit any per a així calcular l'augment de l'any 2003, però en cap cas s'aplicarà amb efectes retroactius.
  
- Pagues extraordinàries: es mantindran les de juny i Nadal, de 30 dies de salari base, cadascuna d'elles, i la de beneficis de 27 dies de salari base. La paga de beneficis s'abonarà abans del dia 19 de març de l'any següent. L'empresa podrà prorratejar l'import de les pagues extres quant a la seua liquidació, per períodes mensuals.
  
- Manutenció: les empreses, després de la firma del present conveni d'acord amb el delegat de personal podran optar en donar el ?menjar de família- o pagar la quantitat que apareix en les taules salarials annexes al present conveni. Per a aquells treballadors que a la firma del present conveni estiguen percebent quantitats superiors a les establides en el present conveni percebran la diferència com a complement personal.
  
- Plus transport: l'import d'aquest plus, per a totes les categories professionals, serà de 10.750 pessetes per als treballadors de jornada continuada i de 12.350 pessetes per als de jornada partida. En el supòsit de treballadors que presten els seus serveis menys de 5 dies a la setmana, aquestes quantitats seran prorratejades per dia efectiu de treball.
  
- Roba de treball: llevat del personal de Recepció les empreses facilitaran la roba de treball a tots els seus treballadors.
  
Al personal de Recepció l'empresa li pagarà les quantitats consignades en l'annex II del present conveni en compensació de la roba de treball. La direcció de les empreses establirà la uniformitat corresponent.
  
Article 8. Premis i plus
  
Les empreses podran establir voluntàriament, tant a nivell individual com a nivell col·lectiu, altres retribucions voluntàries, plus i premis, en la quantia i les condicions que determine. Les referides retribucions voluntàries podran ser, a criteri de les empreses, absorbibles i suprimibles, sense que aquestes generen drets ni es puguen considerar discriminatòries.
  
Article 9. Jornada laboral
  
Serà de 40 hores de treball efectiu a la setmana de mitjana en còmput anual (equivalent a 1.794 hores anuals de treball), en horari i jornada flexible, segons necessitats del treball, amb descans de dos dies setmanals que no seran necessàriament consecutius. Les modificacions d'horaris i torns per necessitats del servei es posaran, per part de les empreses, en coneixement dels delegats de personal i les discrepàncies que puguen sorgir seran resoltes per la Comissió Paritària d'interpretació del conveni.
  
Article 10. Hores extraordinàries
  
Les hores extraordinàries que puguen realitzar-se per part del personal inclòs en l'àmbit d'aplicació del present conveni, seran compensades per temps equivalents de descans retribuït.
  
En el supòsit de ser impossible la seua compensació per descans, aquestes seran pagades als treballadors amb un increment del 20% sobre el salari hora, com queda reflectit en l'annex II del present conveni col·lectiu.
  
Article 11. Modificació de les condicions de treball
  
La direcció de les empreses, amb la comunicació prèvia als delegats de personal o comité d'empresa, podrà modificar les condicions de treball quan hi haja provades raons econòmiques, tècniques, organitzatives o de producció i afecten les matèries següents:
  
- Jornada de treball.
  
- Horari.
  
- Règim de treball a torn.
  
Article 12. Vacances anuals
  
S'estableixen en 30 dies naturals que es gaudiran, segons possibilitats del servei, preferentment en les mesos d'estiu. Les empreses i els delegats de personal podran establir, durant el primer quadrimestre de l'any, el calendari de vacances del personal.
  
Article 13. Festius treballats
  
Quan a un treballador li corresponga treballar en dia festiu, les empreses procuraran concedir-li un dia laborable de festa dins dels 60 dies següents a aquest festiu. Aquells festius treballats que per necessitats del servei el treballador no puga gaudir-ne dins dels 60 dies següents, el treballador podrà optar per acumular-los a les vacances anuals, utilitzar-los durant o l'any o bé gaudir-los continuadament en vacances d'hivern.
  
Article 14. Treball a torns
  
Les peculiars característiques de la indústria hotelera requereix que determinades seccions treball pel sistema de torns, per tant, els treballadors mantindran, respecte de l'empresa, les mateixes atencions de regulació i ordenació del treball, com es venia fent fins ara per necessitats de funcionament. Igualment es considerarà que part del treball esmentat i torns són nocturns per la seua pròpia naturalesa i per tant el salari pactat ha sigut establit basant-se en aqueixa condició.
  
Article 15. Comité Paritari
  
S'estableix un Comité Paritari d'interpretació del present conveni, el qual, al seu torn, realitzarà funcions de mediació i arbitratge en els problemes i conflictes individuals que puguen sorgir entre empreses i treballadors. Aquest Comité estarà format per dos representants dels treballadors i altres dos representants designats per l'empresa, les decisions seran preses per majoria absoluta.
  
Article 16. Duració
  
El text del present conveni s'estableix per temps indefinit i cada dos anys es negociaran els augments salarials. No obstant això, qualsevol de les parts, podrà denunciar-lo mitjançant comunicació escrita a l'altra, amb una antelació de 30 dies a la de l'últim dia natural de cada any, quedaran subsistents, fins a la negociació del nou conveni, la totalitat dels conceptes salarials i el present text, i es concediran mútuament el termini de trenta dies per a la negociació del nou conveni. En cas de discrepància ambdues parts se sotmetran a un arbitratge d'equitat.
  
Article 17. Pau social
  
S'estableix la pau social, per això en cas de discrepàncies indefugibles en la negociació d'un conveni o en qualsevol altre tema sobre relacions col·lectives de treball, ambdues parts se sotmetran a un arbitratge d'equitat. L'àrbitre serà nomenat entre una llista amb una màxim, sempre imparell, de set possibles, designats per la Comissió Paritària, i de la que cada part per rigorós torn anirà ratllant un nom i l'últim que quede en la llista serà l'àrbitre.
  
Article 18. Grups professionals
  
Segons annex I.
  
Article 19. Període de prova
  
S'estableix un període de prova de sis mesos per a treballadors qualificats i de tres mesos per a treballadors no qualificats que ocupen per primera vegada un lloc de treball. Aquest període de prova s'iniciarà de nou en el supòsit que un treballador siga contractat per a ocupar un lloc de treball diferent del que ja havia ocupat en l'empresa.
  
Per al supòsit de contractació temporal, a l'efecte del còmput del període de prova es tindran en compte la suma de tots aquells contractes realitzats en el dit període, siga quina siga la seua duració.
  
Article 20. Duració dels contractes de treball temporals
  
Si per conveni col·lectiu sectorial s'acorda l'ampliació de la duració màxima dels contractes temporals, s'aplicarà automàticament la duració màxima d'aquests contractes.
  
Article 21. Període de preavís
  
En cas que un treballador sol·licite la baixa voluntària de l'empresa estarà obligat a comunicar-ho a aquesta amb una antelació mínima de 15 dies.
  
Article 22. Formació
  
Els delegats de personal assumeixen el compromís de donar suport a tots els plans de formació que establisquen les empreses i, a més, prestaran la seua col·laboració per a l'assistència i control dels treballadors de l'empresa als diversos cursos que es programen.
  
ANNEX I
  
Taules de classificació del personal a efectes retributius
  
Classificació del personal per nivells retributius
  
Atenent les categories professionals, les funcions i els llocs de treball ocupats, els treballadors afectats pel present conveni quedaran classificats a efectes retributius en els nivells que a continuació s'especifiquen:
  
Nivell 0: personal directiu.
  
Nivell 1: cap de recepció; comptable general; cap de cuina; primer cap de menjador; cap de sala; primer encarregat de mostrador; primer encarregat de bàrman; caixer administratiu; cap d'operacions catering; cap de catering; director comercial .
  
Nivell 2: interventor; oficial de comptabilitat; segon encarregat de mostrador; segon encarregat de bàrman; segon cap de sala; segon cap de menjador; segon cap de cuina; segon cap de recepció; primer cap de dia de consergeria; majordom de pisos; encarregada general o governanta; subgovernanta; cap de partida; encarregat de treballs; cap de sala de servei d'àpats; supervisor de servei d'àpats.
  
Nivell 3: dependent de primera; bàrman; cambrer; boteller; reboster; segon conserge de dia; conserge de nit; recepcionista; telefonista de primera; cuiner; planxista; encarregat d'economat i celler; encarregat de roba blanca i bugaderia; facturista de menjador; tècnic de manteniment; conductor d'equip de servei d'àpats; cap de sector; relacions públiques; comercial; administratiu.
  
Nivel 4: dependent de segona; ajudant de dependent i bàrman; telefonista de segona; cellerer, ajudant de cuina; cambrera de pisos; cambrer extra de banquets; ajudant de reboster; cafeter de cuina; ajudant de planxista; auxiliar de caixa; ajudant de cambrer; costurera i planxadora; preparador o muntador de servei d'àpats; ajudant d'equip de catering; auxiliar administratiu.
  
Nivell 5: dependent de segona menor de 21 anys; ajudant de cambrer menor de 21 anys; mosso d'equipatges; porter de servei; llavaplats; bugadera; mosso de neteja o netejador; fregador; marmitó de cuina major de 18 anys; ascensorista major de 18 anys; vigilant de nit; mosso de magatzem; ordenança de saló; personal de plateria; ajudant d'economat i celler; guarda de la roba; auxiliar de manteniment i serveis.
  
Nivell 6: grum de 16 i 17 anys; patge de 16 i 17 anys; marmitó de cuina de 16 i 17 anys.
  
ANNEX II
  
Taules salarials d'aplicació a les empreses enquadrades dins de l'àmbit d'aplicació del present conveni per a l'any 2001
  
Taules generals
  
Nivells Salari base
  
retributius Mes Any Hora extra
  
Nivell 0 Segons pacte Segons pacte
  
Nivell 1 116.844 PTA 1.740.972 PTA 1.164 PTA
  
Nivell 2 114.545 PTA 1.706.725 PTA 1.141 PTA
  
Nivell 3 108.786 PTA 1.620.899 PTA 1.085 PTA
  
Nivell 4 107.101 PTA 1.595.805 PTA 1.068 PTA
  
Nivell 5 101.528 PTA 1.512.778 PTA 1.012 PTA
  
Nivell 6 68.793 PTA 1.024.990 PTA
  
Manutenció 4.013 PTA
  
B) Taules per a hotels de quatre estrelles
  
Nivells Salari base
  
retributius Mes Any Hora extra
  
Nivell 0 Segons pacte Segons pacte
  
Nivell 1 125.942 PTA 1.876.534 PTA 1.255 PTA
  
Nivell 2 121.211 PTA 1.806.034 PTA 1.208 PTA
  
Nivell 3 114.217 PTA 1.701.827 PTA 1.139 PTA
  
Nivell 4 108.877 PTA 1.622.261 PTA 1.085 PTA
  
Nivell 5 102.421 PTA 1.526.072 PTA 1.021 PTA
  
Nivell 6 71.163 PTA 1.060.326 PTA
  
Manutenció 4.013 PTA
  
Roba de treball per al personal de recepció d'hotel
  
 PRECIO DURACIÓN SALARIO
  
 AL MES AL MES
  
Dos chaquetillas 2x 3.465 PTA 18 385 PTA
  
Dos pantalones 2x 6.033 PTA 18 671 PTA